# Electrolux

El Grup Electrolux (OMX B ELUX B) és una corporació multinacional sueca amb seu a Estocolm que fabrica electrodomèstics per a l'ús domèstic i professional, venent més de 40 milions de productes a l'any a clients de 150 països. Els productes d'Electrolux inclouen neveres, rentavaixelles, rentadores, aspiradores i cuines venudes sota les marques Electrolux, AEG-Electrolux, Zanussi, Eureka i Frigidaire entre d'altres. El 2011, Electrolux va tenir vendes per valor de 102.000 milions de SEK i 58.000 empleats. Electrolux té 22 fàbriques a Europa i posseeix un 28% del mercat d'electrodomèstics per a la llar. És considerat com el segon major fabricant d'electrodomèstics del món per unitats venudes (després de Whirlpool).

## Història

En 1901 AB Lux, s'establí a Estocolm i fabricà un llum de querosè per a ús a l'aire lliure, que va tenir un gran èxit de vendes i que també fou utilitzat en fars arreu del món. En 1912 Axel Wenner-Gren va fabricar i distribuir la primera aspiradora a Suècia, alhora que inicia el sistema de vendes porta a porta. En 1919 una adquisició de Svenska Elektron AB, Elektromekaniska AB, esdevé Elektrolux. (la grafia fou canviada a Electrolux en 1957.) Inicialment es dedicà a vendre aspiradores Lux a diversos països europeus. Axel Wenner-Gren n'és designat Gerent General.
En 1923 l'empresa va adquirir AB Arctic i va afegir a la seva línia de productes refrigeradors per absorció. En 1951 començà a comercialitzar rentadores, en 1959 rentaplats, i en 1962 serveis d'equipament de menjar.
L'empresa s'ha expandit regularment amb fusions i adquisicions. Entre 1960 i 1969 Electrolux va comprar nombroses companyies com ElektroHelios, Norwegian Elektra, Danish Atlas, Finnish Slev, i Flymo, destacant-hi la compra el 1988 de l'empresa Corberó i Domas (New Pool), amb seu a Esplugues de Llobregat. En la dècada de 1990 Electrolux va continuar comprant altres companyies incloses, durant un temps, Husqvarna.

## Marques

Electrolux ven sota una àmplia varietat de marques comercials a tot el món. La majoria d'elles van ser adquirits a través de fusions i adquisicions i només es venen en un país o àrea geogràfica. La següent és una llista incompleta.
* AEG
* Arthur Martin-Electrolux
* Atlas
* Beam, marca d'aspiradores Electrolux
* Castor
* Chef
* Corberó
* Dishlex, branca d'Austràlia
* Dito, equip professional de procés d'aliments
* Dometic, també usa el logo Electrolux
* Electrolux ICON, marca d'electrodomèstics de consum d'alta qualitat venuda als Estats Units
* Elektro Helios, distribueix al mercat suec
* Electrolux Laundry Systems
* Electrolux Professional
* Eureka, branca d'aspiradores dels Estats Units.

## Referències

* ↑ «Electrolux Group Headquarter». Electrolux. Arxivat de l'original el 21 d’abril 2014. [Consulta: 8 maig 2014].
* ↑ «Major Appliances Millionaires Club - new 2010 company rankings». euromonitor.com. Euromonitor International, 03-12-2010. Arxivat de l'original el 12 de maig 2014. [Consulta: 9 maig 2014].
* ↑ Gantz, Carroll. The Vacuum Cleaner: A History. McFarland, 2012. ISBN 9780786465521.
* 1 2 «Founding an international company; Electrolux Group». Group.electrolux.com. Arxivat de l'original el 2015-01-10. [Consulta: 31 agost 2010].
* ↑ «Elektrolux becomes Electrolux; Electrolux Group». Group.electrolux.com. Arxivat de l'original el 2019-12-28. [Consulta: 31 agost 2010].
* ↑ «Revolutionary products; Electrolux Group». Group.electrolux.com. Arxivat de l'original el 2014-11-27. [Consulta: 31 agost 2010].
* ↑ «History 1920-1929 | Electrolux Group». Group.electrolux.com. Arxivat de l'original el 2019-12-29. [Consulta: 31 agost 2010].
* 1 2 «History 1950-1959 | Electrolux Group». Group.electrolux.com. Arxivat de l'original el 2014-08-30. [Consulta: 31 agost 2010].
* 1 2 «History 1960-1969 | Electrolux Group». Group.electrolux.com. Arxivat de l'original el 2019-12-24. [Consulta: 31 agost 2010].
* ↑ «Los trabajadores de Corberó pactan con Electrolux una reestructuración de plantilla» (en castellà). La Vanguardia, 03-11-1988. [Consulta: 6 febrer 2024].
* 1 2 «A new president with new strategies | Electrolux Group». Group.electrolux.com. Arxivat de l'original el 2014-11-27. [Consulta: 5 setembre 2010].
* ↑ «History 1970-1979 | Electrolux Group». Group.electrolux.com. Arxivat de l'original el 2014-08-30. [Consulta: 5 setembre 2010].
* ↑ «Brand – Beam; Electrolux Group». Group.electrolux.com. [Consulta: 31 agost 2010].
* ↑ http://dishlex.com.au/AboutUs Arxivat 2016-10-21 a Wayback Machine.
* ↑ «Brand – Dito-Electrolux; Electrolux Group». Group.electrolux.com. [Consulta: 31 agost 2010].
* ↑ «Official Electrolux ICON Site - Electrolux ICON Appliances». Electroluxicon.com. [Consulta: 31 agost 2010].
* ↑ «Brand – Elektro Helios; Electrolux Group». Group.electrolux.com. [Consulta: 31 agost 2010].
* ↑ «Brand – Eureka; Electrolux Group». Group.electrolux.com. [Consulta: 31 agost 2010].

## Enllaços externs

* Electrolux - Lloc web oficial
* Electrolux - Lloc web oficial
* American Electrolux - The Beginning, and the Early Years Arxivat 2013-09-28 a Wayback Machine. by Charles Richard Lester